بیز قالدیق
یئتیشدی غیر عاشیقلر ویصال یاره بیز قالدیق
خلایق چاره تاپدی دردینه بیچاره بیز قالدیق
هامی اؤز سئودیگی معشوقه سیله شادکام اولدو
یانان پروانه لر تک روز و شب اودلاره بیز قالدیق
رقیب بی مروت لر فرحناک اولدو عالمده
سئویب جانانی حسرت طره طراره بیز قالدیق
کئچیرتدیک تیر نازین سینه دن هر ماه رخسارین
گئنه بی مهر چیخدی طعنه اغیاره بیز قالدیق
محبت گولشنینده بیر گول اکدیک زحمتین چکدیک
صفاسین اؤزگه لر گؤردو جفای خاره بیز قالدیق
بوتون دیوانه لر واحید کمندین دن خلاص اولدو
گئنه او زولفه باغلی متصل آواره بیز قالدیق
علی آقا واحد
Filed under: تورکی شعرلر Türkcə şeirlər | Tagged: بیز قالدیق,تورکی شعر,سئوگی شعری,علی آقا واحد,علی آغا واحید |
azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab